cyanic-selkie/wikianc huggingface dataset:
Nevadan yliopisto, Las Vegas
Yliopiston urheiluseura, UNLV Rebels, pelaa 17 lajin oppilaitossarjoissa. Se on menestynyt erityisen hyvin miesten koripallosarjassa.
Jesse Tyler Ferguson
Jesse Tyler Ferguson (s. 22. lokakuuta 1975 Missoula, Montana, Yhdysvallat) on yhdysvaltalainen näyttelijä. Hän on viisinkertainen Primetime Emmy-ehdokas.
Ferguson on näytellyt vuodesta 2009 Mitchell Pritchettin roolia ABC:n tilannekomediasarjassa Moderni perhe (Modern Family). Hän on saanut roolistaan neljä Primetime Emmy-ehdokkuutta parhaasta miessivuosasta komediasarjassa vuosina 2010-2013. Hänen muita televisioroolejaan ovat olleet muun muassa Richie Velchin rooli tilannekomediassa The Class, jota tehtiin yksi tuotantokausi vuosina 2006–2007, ja Gabe Farkasin rooli kahdessa draamakomedia Ruman Bettyn jaksossa. Ferguson on näytellyt myös elokuvissa, muun muassa Arthur James Elmeriä elokuvassa Untraceable (2008) ja Cyriliä elokuvassa Wonderful World (2009). thumb|right|Jesse Tyler Ferguson ja [[Eric Stonestreet vuonna 2010.]]
Yksityiselämä
Ferguson on avoimesti homoseksuaali. Ferguson alkoi seurustella Justin Mikitan kanssa 2010. He kihlautuivat 2012 lomamatkalla Meksikossa. He menivät naimisiin 20. heinäkuuta 2013. Pari sai ensimmäisen lapsensa, pojan, heinäkuussa 2020.
Laškargah
Maantiede
thumb|vasen|Helmandjoen varren taloja. Lašgargah sijaitsee Afganistanin lounaisosassa Helmandin maakunnassa lähellä Helmandjoen ja Arghandabin yhtymäkohtaa. Kaupunki on rakennettu jokiterassille Helmandin vasemmalle rannalle. Kaupunki on rakennettu suhteellisen hiljattain. Keskusta koostuu Afganistanin kaupungeille epätyypillisesti kahdesta nelikulmaisesta alueesta, joiden sivussa on neljännesympyrä. Julkiset rakennukset sijaitsevat lähellä joen rantaa. Niiden ympärillä on asuinaluetta, joka koostuu sekaisin rakennetuista omakotitaloista, rivitaloista ja kerrostaloista avonaisin pihoin ennemminkin amerikkalaiseen, kuin afganistanilaiseen tyyliin. Osa pihoista on kuitenkin sittemmin ympäröity aidoin tai muurein.
Jessica Schroll
Jessica Renée Schroll (s. 19. huhtikuuta 1991 Toledo, Ohio, Yhdysvallat) on yhdysvaltalainen koripalloilija.
Laškargah
Ilmasto
Laškargahin ilmasto on kesäisin kuuma, kuiva ja selkeä. Talvisin on kylmää, kuivaa ja enimmäkseen selkeää. Lämpötila vaihtelee vuoden aikana 1 °C – 42 °C:n välillä ja laskee harvoin alle -4 °C:n tai on yli 45 °C:n. Kuumakausi kestää kesällä noin neljä kuukautta ja alkaa toukokuun puolesta välistä jatkuen syyskuun alkuun. Kuuman kauden aikana keskimääräinen lämpötila päivisin on keskimäärin yli 37 °C:tta. Viileämpi kausi alkaa marraskuun loppupuolella ja jatkuu helmikuun loppupuolelle. Sen aikana lämpötila pysyttelee alle 20 °C:n.
Jessica Schroll
Pelaajaura
Kahdeksanvuotiaana koripallon aloittanut Schroll on kotoisin Detroitin läheltä. Hän pelasi yliopistotasolla Iowan yliopistossa kahden ja puolen vuoden ajan kunnes vaihtoi Central Michigan Universityyn, jonka otteluista hän joutui olemaan sivussa siirtosääntöjen vuoksi alkuvuoteen 2013 saakka. Yliopiston vaihto johtui osittain Schrollin halusta asua lähempänä perhettään, ja myös Iowan joukkueen vaativan ilmapiirin epäiltiin olleen hänelle rankka. Yliopistosta valmistumisensa jälkeen Schroll pelasi kesällä 2014 Yhdysvaltain Jones cup -joukkueessa Kiinassa hyvin peliesityksin. Hän pelasi hetken aikaa islantilaisessa divisioonajoukkueessa, joka tavoitteli nousua maan pääsarjaan. Nousu ei onnistunut, ja Schroll palasi Yhdysvaltoihin kolmen viikon jälkeen.
Laškargah
Ilmasto
Pilvisintä on marraskuun alusta toukokuun alkuun jolloin noin kolmasosa päivistä on pilvisiä tai enimmäkseen pilvisiä. Sateisinta on noin kolmen kuukauden ajan, joulukuusta maaliskuuhun. Sademäärät ovat melko vähäisiä.
Jessica Schroll
Pelaajaura
Lokakuussa 2014 Schroll teki kauden jo alettua pelaajasopimuksen suomalaisen Tampereen Pyrinnön kanssa. Ensimmäisessä ottelussaan Schroll teki 11 pistettä, ja hänelle merkittiin myös seitsemän levypalloa, kolme syöttöä ja kaksi riistoa. Toisessa ottelussaan Schroll teki tupla-tuplan (22/11). Schroll pelasi runkosarjassa johtajan roolissa 18,2 pisteen, 7,6 levypallon ja 2,0 syötön ottelukohtaisilla keskiarvoilla. Hän oli Pyrinnön paras pisteidentekijä ja koko sarjan tarkimpia kahden pisteen heittäjiä 55,17 prosentin keskiarvollaan. Pyrintö sijoittui runkosarjassa yhdeksänneksi ja oli ensimmäinen pudotuspeleistä ulos jäänyt joukkue.
Laškargah
Ilmasto
Kuivan ilmaston vuoksi maatalous on keskittynyt Helmand- ja Arghandab-jokien lähistöille.
Jessica Schroll
Pelityyli
Pyrinnön päävalmentaja Ilpo Rantanen kuvaili Schrollia kauden 2014–2015 lopussa "fiksuksi, urheilulliseksi ja hillittömän työmoraalin omaavaksi" pelaajaksi. Rantanen piti Schrollin työmoraalia hyvänä esimerkkinä joukkueen nuorille pelaajille.
Yksityiselämä
Schroll on Paul ja Renée Schrollin lapsi, ja hänellä on yksi veli, Tyler, joka myös pelaa koripalloa. Schrollin vanhemmat eivät olleet koripalloilijoita, vaan isä oli painija ja äiti yleisurheilija.
Laškargah
Historia
Muslimien levittäydyttä alueelle paikalle rakennettiin voimakas linnoitus. Paikka rakennettiin joidenkin lähteiden mukaan Mahmud Ghaznilaisen valtakaudella. Sen historiaa leimasivat jatkuvat sodat eri armeijoiden kulkiessa paikkakunnan läpi. Mahmudin ghaznavideja seurasivat ghuridit. Ghuridihallitsija Ala al-Din Husain valtasi sen vuoden 1149 paikkeilla. Vuonna 1221 aluetta hävittivät mongolit ja vuonna 1405 Timur Lenk. Paikkakunta taantui, eikä kasvanut enää entisiin mittoihinsa. Mogulit miehittivät paikallista linnoitusta sotiessaan persialaisia vastaan, mutta lopullinen hävitys seurasi Nadir Šahin purkaessa linnoitukset vuonna 1738.
Nykymuotoinen kaupunki on perustettu historiallisen kaupungin raunioiden lähelle vuonna 1946. Tarkoituksena oli perustaa keskus Helmandin laakson alueen kehitystyölle. Kaupunkisuunnitelman laativat amerikkalaiset arkkitehdit ja lopputulos oli tätä kautta Afganistanille varsin epätyypilliseen tapaan rakennettu kaupunki.
Afganistanin sodan aikana kaupungissa ja sen lähistöllä on käyty yhteenottoja Naton, Afganistanin hallituksen ja talibanin välillä. Vastuu turvallisuudesta kaupungissa luovutettiin brittijoukoilta afganistanilaisille joukoille vuonna 2011 ja brittitukikohdat sen lähellä luovutettiin vuonna 2014. Nato-joukot ja talibanit kävivät kaupungissa raskaita taisteluita vuonna 2014 ja vuoden 2016 lopulla. Lokakuussa 2020 taliban teki jälleen suuremman yrityksen vallata kaupunki. Taliban hallitsee suurinta osaa kaupunkia ympäröivästä Helmandin maakunnasta. Ankarat taistelut jatkuivat vuoden 2021 puolella. Talibanin uutisoitiin vallanneen kaupungin elokuussa 2021.
Väestö
Afganistanin tilastokeskus (CSO) arvioi vuonna 2015, että Laškargahin kunnassa on 400 000 asukasta ja varsinaisessa kaupungissa heistä asuu 43 600, kun taas State of Afghan Cities Programme arvioi satelliiteista laskettujen rakennusten perusteella väkiluvuksi 230 000–276 000. Kaupungin asukkaat ovat suurelta osin siirtoilaisia Afganistanin muista maakunnista. Suurmpia etnisiä ryhmiä ovat paštut ja tadžikit.
Anssi Kela (albumi)
Ennen levyä
Ennen levyn ilmestymistä Kelan tilanne oli vaikea, sillä hänen edellinen levynsä, konseptialbumi Aukio, oli ollut suuri kaupallinen pettymys vain noin 4000 kappaleen myynnillään. Pudotus aiempaan menestykseen verrattuna oli suuri, sillä Kelan ensimmäinen levy, Nummela vuodelta 2001, myi 157 000 kappaletta. Levymyynti oli sen jälkeen pudonnut levy levyltä. Kela sanoikin Voicelle antamassaan haastattelussa, että seuraavan levyn olisi pakko myydä edeltäjäänsä paremmin.
Ennen Anssi Kelan julkaisua Kela oli ehtinyt pohtia jo lopettamista. Kela sanoi Voicen haastattelussa 2012: ”Minulle itselleni on tärkeää, etten muutu kehäraakiksi, joka elää menneisyyden tähteillä – etten joskus 50-vuotiaana vedä pikkupubeissa Nummela-levyn kappaleita. Olen itselleni tehnyt selväksi, etten halua mennä siihen pisteeseen. Sitä ennen täytyy olla rohkeutta päästää irti.” Hän myös huomautti uuden levynsä olleen tuolloin jo äänittämistä vaille valmis.
Julkaisu
Albumin ensimmäinen single ”Levoton tyttö” sai ensiesityksensä Uuden Musiikin Kilpailussa 17. tammikuuta 2013, ja digitaalisesti se julkaistiin 1. helmikuuta. Kappale kipusi nopeasti radioiden soittolistoille, ja parhaimmillaan single oli ykkösenä. ”Levoton tyttö” oli radioiden soitetuin kappale vuonna 2013.
Vastaanotto
Ilmestyessään levy sai paljon hyviä arvosteluja. Nuorgamin Niko Peltonen kirjoitti positiivisessa levyarviossaan olevansa ”ihan saatanan onnellinen Kelan puolesta” ja sanoi levyn olevan ”ensimmäinen tällä vuosituhannella kuulemani uusi levy, joka tuo ihan oikeasti mieleen 1980-luvun”. Helsingin Sanomien Tero Salonen piti levyä Kelan uutena alkuna ja sanoi sen ”pelastavan Kelan uran”. Hän antoi levylle neljä tähteä viidestä. Keskisuomalaisen Aki Lehti kirjoitti Anssi Kelan saavan uudella levyllään ”mahdolliset aiemmat syntinsä anteeksi”. Desibeli.netin Ilkka Kärrylä antoi levylle neljä tähteä ja kirjoitti: ”Anssi Kelan viides ei ole täydellinen levy, mutta se hehkuu rakkautta melodiseen popmusiikkiin ja alan konventioiden lyömätöntä hallintaa”.
Kappaleet
Kaikki kappaleet on kirjoittanut Anssi Kela.
HMS Conflict (1894)
Valmistus
Alus tilattiin 7. marraskuuta 1893 J. Samuel White and Companyltä Cowesista Isle of Wightilta, jolloin sen valmistumisajankohdaksi määrättiin 31. maaliskuuta 1895. Köli laskettiin 3. tammikuuta 1894 telakkanumerolla 945 ja alus laskettiin vesille 20. joulukuuta 1894. Se valmistui heinäkuussa 1899.
Palvelus
Alus palveli Britteinsaarille lukuun ottamatta vuosia 1900-1901, jolloin se oli Välimerellä. Sen savuhormit pidennettiin 1902. Alus myytiin 20. toukokuuta 1920 romutettavaksi Wardille Milfordiin.
Mnoga (Velikaja)
Mnoga on Luoteis-Venäjällä Pihkovan alueella virtaava joki, joka on Velikajan sivujoki.
Joen venäläinen nimi on suora käännös baltinkielisestä daug-sanasta (”lukuisa, runsas”), joka on alkuosa balttien käyttämästä Väinäjoen nimestä Daugava (daug + ava eli ”runsas + vesi”).
Joen kulku
Joen alkumetrit sijaitsevat suoalueella, joka muodostuu hylätyistä peltomaista ja raivaamatta jääneistä soista tai kosteikoista. Joki virtaa pohjoista kohti pysytellen alle 12 kilometrin päässä sen kanssa rinnakkain virtaavasta Velikajasta. Siihen yhtyy yläjuoksulla, ennen joen puoliväliä, sivuojat Bereznitsa ja Navereka, ja heti puolivälin jälkeen Lobjanka ja Zareznitsa. Suurin sivujoki on Dubina, joka yhtyy pääuomaan sen itäpuolelta ja aivan sen alajuoksulla. Mnogan ja Dubinan ympäristöt muuttuvat täällä peltomaaksi ja aivan joensuussa ilmaantuu Mnogan varrelle taajama-asutusta. Joki yhtyy Velikajaan sekä Tšerjohan joensuun että Tšerjohan taajaman eteläpuolella.
Valuma-alue ja sivujoet
Mnoga sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen ja tästä laskee Narvanjoki Itämeren Suomenlahteen. Mnogan valuma-alueen länsipuolella sijaitsee Velikajan pääuoman lähialue, eteläpuolelle Velikajan eteläisimmän Štšepetsin valuma-alue ja itäpuolella Tšerjoha valuma-alue.
Mnogan valuma-alue sijaitsee Pihkovan alueella. Se saa alkunsa Ostrovin piiristä ja virtaa pohjoiseen Pihkovan piiriin, missä se yhtyy Velikajaan. Joen valuma-alueella on sekä metsämaata että peltomaata. Joen valuma-alueen pinta-ala on 665 neliökilometriä. Mnogan suurimpia sivujokia tai -ojia on esitelty alla taulukossa.
Lähteet: 1 =
Joen valuma-alueella ei ole suuria järviä.
Hallintoalue
Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin. Joen vesistörekisterin numero on 01030000212102000029065. Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan- ja Leningradin alueeseen.
Figline e Incisa Valdarno
Figline e Incisa Valdarno on kunta Italiassa Toscanan alueella olevassa Firenzen metropolikaupungissa. Kunta perustettiin vuonna 2014 kun kaksi kuntaa, Figline Valdarno (16 971 asukasta) ja Incisa in Val d'Arno (6 373), yhdistyivät muodostaen Figline e Incisa Valdarnon kunnan.
Misao Tamai
Misao Tamai (16. joulukuuta 1903 Hyogo, Japani – 23. joulukuuta 1978) oli japanilainen jalkapalloilija.
Esitystaiteen seura
Esitystaiteen seura ry on suomalainen yhdistys, joka on perustettu Helsingissä vuonna 2005. Vuodesta 2005 vuoteen 2011 ryhmän nimi oli Helsingin Esitystaiteen Keskus ry. Esitystaiteen seuran hallitukseen vuonna 2012 kuuluvat puheenjohtaja Tuukka Vasama, Tomi Humalisto, Olli Kontulainen, Hanna Korhonen, Elina Pirinen ja Vihtori Rämä. Varajäseninä ovat Atro Kahiluoto ja Kaisa Illukka. Esitystaiteen seura oli vuonna 2009 perustamassa Esitystaiteen keskusta yhdessä Presentaatio ryn, Todellisuuden tutkimuskeskuksen, Oblivian ja Toisissa tiloissa -ryhmien kanssa. Esitystaiteen keskukselle osoitettiin tilat Helsingin Suvilahdesta vuonna 2011.
Esitystaiteen seura tekee vuosittain yhden tai useampia esityksiä, joiden lisäksi se järjestää lukupiiritoimintaa.
Andrea Doria
Andrea Doria voi tarkoittaa seuraavia:
Ralph Emery
Ralph Emery (10. maaliskuuta 1933 McEwen, Tennessee – 15. tammikuuta 2022 Nashville, Tennessee ) oli yhdysvaltalainen kantrimusiikkiin erikoistunut radio- ja televisiotoimittaja. Hän työskenteli pääasiassa nashvillelaisilla televisio- ja radioasemilla 1950-luvulta alkaen. Emery isännöi 2007–2015 Ralph Emery LIVE-ohjelmaa RFD-TV-kaapelikanavalla. Emery nimettiin Country Music Hall of Fameen vuonna 2007 ja Radio Hall of Fameen vuonna 2010.
Sairilan koulu
Sairilan koulu on alakoulu (luokka-asteet 1–6), joka toimii Mikkelin itäosissa Visulahden kaupunginosan Sairilassa. Koulu sijaitsee linnuntietä noin 5,2 kilometriä ja tietä pitkin kuutisen kilometriä Mikkelin torilta itään.
Vuonna 2016 Sairilan koulua kävi 100 peruskoulun oppilasta. Lukuvuonna 2018-2019, jolloin Rahulan koulu toimi väistötiloissa Sairalan koululla, oppilasmääräksi kirjattiin 159.
José Tomás Sánchez
pienoiskuva José Tomás Sánchez (17. maaliskuuta 1920 – 9. maaliskuuta 2012 ) oli katolinen kirkonmies Filippiineillä. Hän syntyi Pandanissa, Catanduanesissa, ja sai pappisvihkimyksensä 12. toukokuuta 1946.
Sánchez toimi Nueva Segovian arkkipiispana vuosina 1982–1986.
Sánchezista tehtiin kardinaali 28. kesäkuuta 1991, ja hän toimi Congregatio pro Clericis -kongregaation prefektinä vuoteen 1996. Hän menetti äänioikeutensa paavin valitsevissa konklaaveissa täytettyään 80 vuotta maaliskuussa 2000.
Nikolai Fraiture
Nuoruus
Fraiturella on venäläisiä ja ranskalaisia sukujuuria. Hän puhuu sujuvaa ranskaa ja suoritti lukionsa ranskankielisessä opinahjossa. Hänen isänsä oli vartija kauppakeskus Macy'sissä ja äitinsä koulun opettaja. Fraiture on ehkäpä The Strokesin ainoa jäsen, joka ei elänyt lapsuuttansa varakkaassa perheessä. Hän asui kaksiossa New Yorkissa viiden sukulaisensa kanssa. Hänellä on myös sisko Elizabeth, joka on tätä 13 vuotta nuorempi sekä isoveli Pierre. Ollessaan nuori, Fraiture saatiin kiinni varastamassa Luke Skywalker -lelua Macy'sin tavaratalossa kaupasta, jossa hänen isänsä työskenteli. Fraiture on kertonut olevansa vieläkin innostunut Star Warsista. Hän kävi päiväkodin samassa paikassa tulevan yhtyekumppani Julian Casablancasin kanssa. He ovat siis olleet ystäviä lähes läpi koko elämänsä.
Aseellinen alussuojaus
Aseellinen alussuojaus on kansainvälisen rauhanturvatoiminnan yksi toimintamalli. Sillä pyritään estämään suojeltavien laivojen kaappaaminen ja ryöstäminen. Esimerkiksi Euroopan unioni on loppuvuodesta 2008 alkaen harjoittanut alussuojausta Somalian rannikon edustalla. Suojaava joukko muodostaa itsenäisen alussuojausosaston (Autonomous Vessel Protection Detachment VPD). Suojausosastolla on käytössään vain kivääriaseistus, ilman pinta-alusten tukea. Sillä on oikeus puolustaa alusta ja lastia vain aluksen ollessa merellä.
Sinipääluikero
Sinipääluikero (Ecsenius gravieri) on luikeroihin kuuluva pienikokoinen lämpimien merien kala.
Nikolai Fraiture
Musiikki
Vaikka Fraiture oli ollut kiinnostunut musiikista koko elämänsä ajan, hän aloitti basson soittamisen vasta ollessaan 19. Hän sai basson lahjaksi lukiosta valmistautumisen kunniaksi isoisältään, mutta lahjoitti basson Casablancasille. Myöhemmin hän kuitenkin kiinnostui soittamisesta ja alkoi harjoitella toden teolla. Vielän nykyäänkin hän soittaa saman mallisella bassolla. Hän liittyi Casablancasin, Nick Valensin jonka kanssa oli opiskellut, ja Fabrizio Morettin yhtyeeseen. Pian tämän jälkeen myös Albert Hammond Jr liittyi tähän yhtyeeseen.
Yksityiselämä
Fraiture on naimisissa Illy-nimisen (Ilona, o.s. Jankovich) englantilaisnaisen kanssa. Heille syntyi tytär kesällä 2004.
Mariella
Suomalaisten etunimenä Mariella on alkanut yleistyä 1900-luvun jälkipuoliskolla. Nimi saatetaan Suomessa hahmottaa Marin ja Ellan yhdistelmäksi. Lokakuuhun 2022 mennessä Digi- ja väestötietoviraston etunimitilastoon on kirjattu noin 1 140–1 150 Mariellaa.
Mariellalla ei ole nimipäivää almanakassa.
Sinipääluikero
Koko ja ulkonäkö
Sinipääluikero kasvaa noin 8 cm pitkäksi. Se on etupäästään sininen, pyrstöpuolestaan keltainen, ja kylkeä pitkin kulkee musta raita. Koiraat ovat suurempia kuin naaraat.
Alkuperä ja elinympäristö
Sinipääluikero elää Punaisellamerellä ja Intian valtameren länsiosassa sekä Agabanlahdella ja Adeninlahden länsiosassa.
Käyttäytyminen
Sinipääluikero ei pysyttele niin lähellä pohjaa kuin monet sukulaisensa. Se nyppii levää kivien pinnalta, ja saa suuhunsa myös levän joukossa eläviä selkärangattomia. Toisinaan se nyppii myös korallien tentakkeleita, minkä takia sitä ei voida varauksetta suositella riutta-akvaarioihin.
Vesiolot ja ravinto
Sinipääluikero syö luonnossa levää ja planktonia, Akvaariossa sille annetaan levää, kidusjalkaisia, hiutale- ja pakasteruokia kuten massiäyriäisiä.
Ilari Sahamies
Sahamies aloitti pelaamisen 15-vuotiaana yhdessä Patrik Antoniuksen kanssa. Ziigmund-nimimerkillä Full Tilt Pokerilla ja Ilari FIN -nimimerkillä PokerStarsilla erityisesti omahaa pelaava Sahamies on tunnettu erittäin aggressiivisena nettipelaajana ja hänet on muun muassa valittu Skandinavian parhaaksi nettipelaajaksi 2008. Live-turnauksissa Sahamiehen parhaita tuloksia ovat Barcelonan EPT-turnauksista elokuussa 2012 saavutetetut toinen ja neljäs sija, joista hän rahasti 630 000 ja 290 000 euroa. Vuonna 2009 hän sijoittui Helsinki Freezeoutin pääturnauksessa toiseksi, jolla hän voitti 125 000 euroa. Pokerin lisäksi Ilari pelaa myös muita kasinopelejä, muun muassa blackjackia, sekä rulettia ja harrastaa vedonlyöntiä.
Undertakers
Undertakers oli Keski-Pohjanmaalta Ouluun siirtynyt indie-kitarapoppia soittanut yhtye. Yhtyettä verrattiin aikoinaan R.E.M.-yhtyeeseen. Yhtye keikkaili pääasiassa Suomessa, mutta teki myös pari Saksan keikkaa. Yhtye julkaisi yhden singlen, yhden EP-levyn ja yhden LP-levyn.
Ilari Sahamies
Vuoden 2009 verotuksessa Sahamiehellä oli Suomen yhdeksänneksi suurimmat ansiotulot.
Yksityiselämä
Sahamies tunnetaan suomalaisen hiphop-musiikin ystävänä, ja hän on esiintynyt Uniikin musiikkivideoissa ”Pojat on poikii” ja ”Kunnon mestaan vetää” sekä Jare & VilleGallen ”Häissä”-videolla. 2013 Sahamies esiintyi myös Spektin ”Juomalaulu”-videolla. Vuonna 2014 Sahamies osti verkkohuutokaupassa kaupitellun paikan Teflon Brothers -yhtyeestä 50 000 eurolla. Hän oli mukana Teflon Brothersin ”Pämppää”-kappaleessa, joka oli kesällä 2015 suomalaisten kuunnelluin kappale Spotify-palvelussa. Syyskuuhun 2015 mennessä ”Pämppää”-kappaletta oli kuunneltu palvelussa noin 5,9 miljoonaa kertaa.
Colin Campbell (sotilas)
thumb|Colin Campbell vuonna 1855 Colin Campbell, paroni Clyde (20. lokakuuta 1792 Glasgow – 14. elokuuta 1863 Chatham, Kent) oli brittiläinen sotapäällikkö.
Campbell ylennettiin 1856 kenraaliluutnantiksi. Sepoykapinan puhjettua Intiassa hänet nimitettiin Intiaan sijoitettujen joukkojen ylipäälliköksi 12. heinäkuuta 1857 ja hän saapui Kalkuttaan kuukautta myöhemmin. Kapinan kukistamisessa hän eteni varsin varovaisesti ja sai tämän vuoksi osakseen arvostelua, mutta hän onnistui toisaalta pitämään omien joukkojensa miestappiot pieninä. Campbellin joukot vapauttivat Lucknow’n piirityksestä 16.–17. marraskuuta 1857, minkä jälkeen hän määräsi kaupungin evakuoitavaksi. Lopullisesti hän valtasi sen maaliskuussa 1858. Rauhoitettuaan lopulta Intian Campbell sai monia kunnianosoituksia. Hänet korotettiin 1858 pääriksi nimellä paroni Clyde ja 1862 hänet ylennettiin sotamarsalkaksi. Kuoltuaan seuraavana vuonna hänet haudattiin Westminster Abbeyyn.
Kunio Maekawa
thumb|250px|[[International House of Japan, Kunio Maekawa, Junzō Sakakura & Junzō Yoshimura, 1955]] thumb|250px|[[Tōkyō bunka kaikanin betonibrutalistinen julkisivu]] Kunio Maekawa (, 14. toukokuuta 1905 Niigata – 27. kesäkuuta 1986 Tokio) oli japanilainen arkkitehti. Hänellä oli keskeinen rooli japanilaisen modernin arkkitehtuurin synnyssä ja kehityksessä. Etenkin Le Corbusierilla oli huomattava vaikutus hänen töihinsä.
Elämä ja työt
Maekawan ensimmäiset työt olivat tinkimättömän modernistisia, ja hän kohtasikin vaikeuksia 1930- ja 1940-lukujen Japanissa, jonka nationalistisessa ilmapiirissä hänen töitään pidettiin liian länsimaalaistyylisinä. Hän loi itestään kuvan kapinallisena ja sosiaalisena kriitikkona ja kirjoitti poleemisia artikkeleita; vaikka ne pohjautuivat Le Corbusierin ajatuksiin, Maekawa oli enemmän kuin pelkkä tulkitsija. Hän kehitti uusia ratkaisuja aina rakennustekniikasta sosiaaliseen asuntotuotantoon, kuten keraamisen julkisivukaakelin vastatakseen varhaisen betonirakentamisen kohtaamiin ongelmiin. Hänen työnsä saivat paremman vastaanoton toisen maailmansodan jälkeisellä jälleenrakentamisen kaudella, ja hän suunnittelikin 1950-luvulta eteenpäin lukuisia julkisia rakennuksia.
Scarperia e San Piero
Scarperia e San Piero on kunta Italiassa Toscanan alueella olevassa Firenzen metropolikaupungissa. Kunta perustettiin vuonna 2014 kun kaksi kuntaa, San Piero a Sieve (4 233 asukasta) ja Scarperia (7 795), yhdistyivät muodostaen Scarperia e San Pieron kunnan.
Miika Heikkilä
Miika Heikkilä (s. 7. helmikuuta 1992 Loppi) on suomalainen jääkiekkoilija, joka pelaa Mestis-joukkue KOOVEE:ssä. Hän toimii joukkueen varakapteenina. Heikkilä on pelipaikaltaan oikea laitahyökkääjä. Hän laukoo oikealta.
Ura
Heikkilä on Riihimäen Kiekko-Nikkareiden kasvatti. Hän siirtyi C-juniori-ikäisenä Hämeenlinnan Pallokerhoon kaudeksi 2007–2008. Kaudella 2008–2009 Heikkilä ylsi sekä runkosarjassa että pudotuspeleissä HPK:n B2-nuorten sisäisen piste-, maali- ja syöttöpörssin voittoon. Hän jakoi B2-nuorten SM-sarjan runkosarjassa tehoilla 16+17=33 pistepörssin toisen sijan Rocketsin Tomi Korvenpään kanssa edellään vain Rocketsin Marko Heino. Kaudella 2009–2010 Heikkilä jakoi kevään 2010 pudotuspeleissä kuudella osumallaan HPK:n B-nuorten sisäisen maalipörssin voiton Ville Järveläisen kanssa. Hän voitti kauden päätteeksi B-nuorten SM-hopeaa.
Kaudella 2011–2012 Heikkilä oli HPK:n A-nuorten toiseksi paras maalintekijä ja kolmanneksi paras pistemies tehoilla 15+26=41. Kaudella 2012–2013 hän nousi joukkueen kapteeniksi. Heikkilän 12 runkosarjamaalista yhdeksän syntyi ylivoimalla ja hän jakoi A-nuorten SM-liigan ylivoimamaalipörssin voiton Lukon Niklas Näpin kanssa. Heikkilä jakoi koko kevään 2013 pudotuspelien maalipörssin voiton Bluesin Nico Nybergin kanssa ja sijoittui pistepörssissä toiseksi hänen jälkeensä tehoilla 7+8=15. Hän oli myös Bluesia vastaan pelatun finaalisarjan tehokkain pelaaja tehtyään neljässä ottelussa tehot 6+2=8. HPK voitti kauden päätteeksi A-nuorten Suomenmestaruuden ja Heikkilä palkittiin pudotuspelien parhaana pelaajana Ville Peltonen -palkinnolla.
Heikkilä siirtyi kaudeksi 2013–2014 vuoden mittaisella sopimuksella Mestis-joukkue Heinolan Peliittoihin. Hän oli joukkueen paras maalintekijä sekä toiseksi paras pistemies Jani Keinäsen kanssa tehoilla 14+13=27. Heikkilä valittiin Mestiksen helmikuun 2014 kuukauden tulokaspelaajaksi. Kaudeksi 2014–2015 hänet nimettiin Peliittojen varakapteeniksi. Lokakuussa 2014 Heikkilä lainattiin toistaiseksi voimassa olevalla sopimuksella SM-liigajoukkue Pelicansiin, jossa hän teki liigadebyyttinsä 24. lokakuuta 2014 JYPiä vastaan. Heikkilä merkittiin joukkueen nelosketjun oikeaan laitaan Mikko Lahtelan ja Taavi Vartiaisen viereen. Hän sai ottelussa jääaikaa 10.34 minuuttia. Heikkilä sai myös yhden syöttöpisteen. Tommi Satosaari valitsi hänet ottelun legendojen tähtien kolmostähdeksi. Liigauransa avausmaalin Heikkilä teki kuudennessa ottelussaan 30. tammikuuta 2015 Turun Palloseuraa vastaan. Helmikuussa 2015 hän siirtyi kevääseen 2016 asti ulottuvalla sopimuksella Tapparaan. Heikkilä pelasi kauden aikana SM-liigassa yhteensä 13 runkosarjaottelua tehopistein 1+1=2, mutta Heikkilä ei mahtunut kuitenkaan pudotuspeleissä kertaakaan Tapparan kokoonpanoon.
Kausi 2015–2016 oli Heikkilälle varsinainen tulokaskausi SM-liigassa ja hän teki Tapparassa 45 runkosarja- ja seitsemässä playoff-ottelussa tehot 3+2=5. Mestarien liigassa Heikkilä teki neljässä ottelussa kaksi syöttöpistettä. Hän voitti kauden päätteeksi Suomenmestaruuden. Heikkilä pelasi kauden aikana myös 15 ottelua lainalla Mestis-joukkue Lempäälän Kisassa. Toukokuussa 2016 hän teki vuoden mittaisen jatkosopimuksen Tapparan kanssa. Kaudella 2016–2017 Heikkilä jäi joukkueessa varsin pieneen rooliin. Hän jakoi CHL:ssä Tapparan sisäisen tehotilaston voiton kahden muun pääosin nelosketjussa pelaavan pelaajan; Manu Honkasen ja Otto Rauhalan kanssa lukemalla +2. Runkosarjassa Heikkilä pelasi joukkueessa vain 14 ottelua, mutta hän pelasi myös 16 ottelua lainalla LeKissä. Joulukuussa 2016 Tappara lainasi Heikkilän aluksi kolmen ottelun ajaksi KooKoon SM-liigajoukkueeseen. Hänen sopimustaan jatkettiin pätkittäin ja Heikkilä sai joukkueessa lopulta kaikkiaan tililleen 16 ottelua. Hän palasi helmikuussa 2017 Tapparaan, mutta ei saanut joukkueessa enää peliaikaa pudotuspeleissä. Heikkilän riittävät runkosarjaottelut oikeuttivat hänet kuitenkin voittamaan kauden päätteeksi Suomenmestaruuden.
Heikkilä siirtyi kaudeksi 2017–2018 vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Kallinge-Ronneby IF:ään. Hän oli joukkueen toiseksi paras maalintekijä ja neljänneksi paras pistemies tehoilla 17+11=28. Nousukarsintasarjassa Heikkilä oli Kallinge-Ronnebyn paras pistemies ja syöttäjä tehoilla 2+4=6. Kaudeksi 2018–2019 hän siirtyi vuoden mittaisella sopimuksella Slovakian Extraligan HK 32 Liptovský Mikulášiin.
Kaudeksi 2019–2020 Heikkilä palasi Suomeen ja siirtyi vuoden mittaisella sopimuksella Mestis-joukkue KOOVEE:hen. Hänet nimettiin joukkueen varakapteeniksi.
Muuta
Heikkilän pikkuveli Henri on pelannut jääkiekkoa hyökkääjänä alemmissa sarjoissa.
Esitystaide
Esitystaide on nykyteatterin, performanssin ja muiden esittävän taiteen eri perinteiden välimaastossa vaikuttava taiteen muoto. Termi "esitystaide" on syntynyt 2000-luvulla.
Florian Rousseau
Florian Georges Philippe Rousseau (s. 3. helmikuuta 1974 Joinville-le-Pont) on ranskalainen ratapyöräilijä. Hän on kolminkertainen olympiavoittaja ja kymmenkertainen maailmanmestari. Hän on pituudeltaan 182 cm.
Rousseau voitti Atlantan olympialaisissa 1996 kultaa kilometrin aika-ajossa olympiaennätysajalla 1.02,712. Sydneyn olympialaisissa 2000 hän saavutti kultaa keirin-ajossa ja joukkuesprintissä sekä hopeaa eräajossa
HMS Teazer (1895)
HMS Teazer oli Britannian kuninkaallisen laivaston vuonna 1899 palvelukseenotettu Conflict-luokan torpedovenehävittäjä.
Valmistus
Alus tilattiin 7. marraskuuta 1893 J. Samuel White and Companyltä Cowesista Isle of Wightilta, jolloin sen valmistumisajankohdaksi määrättiin 31. maaliskuuta 1895. Köli laskettiin 3. helmikuuta 1894 telakkanumerolla 946. Alus laskettiin vesille 9. helmikuuta 1895 ja valmistui maaliskuussa 1899.
Palvelus
Koko uransa ajan alus oli Britteinsaarten vesillä. Se oli 1902 modernisoitavana Whiten telakalla, jolloin muun muassa sen savuhormit pidennettiin. Alus myytiin 9. heinäkuuta 1912 romutettavaksi Coxille Falmouthiin, joka myi sen edelleen Cashmorelle Newportiin.
Esitystaide
Esitystaiteen taustaa
Esitystaiteen taustalla on nykyteatterin eri muodot, performanssi ja elävä taide.
Kuten esitystaiteessa, monissa nykyteatterin muodoissa teoksen lähtökohtana ei ole enää draamateksti ja näytelmä. Esitystaiteen taustalla vaikuttanut performanssi sai alkunsa 1960-luvulla, sen innoituksena oli muun muassa toimintamaalaus, käsitetaide, happeningit, videotaide ja taiteen esineellisyydelle vaihtoehtoja etsivä taide.
Performanssitaide syntyi USA:ssa 1970-luvulla, 1980-luvun puolivälissä taas sai alkunsa elävä taide eli Live Art Britanniassa. Termi pyrki kattamaan laajempaa aluetta, ja se muistuttaa esitystaidetta.
Esitystaide Suomessa
Suomessa toimii (2012) noin 150-300 esitystaiteilijaa. Tapahtumia, klubeja ja festivaaleja järjestetään aktiivisesti. Esitystaiteen kenttä on myös järjestäytynyt. Helsinkiin avattiin 2011 esitystaiteen keskus. Alan tiedotuskeskus Presentaatio on toiminut vuodesta 2008, vuotta aiemmin alkoi ilmestyä Esitys-lehti.
Blackjack (elokuva)
Blackjack on vuonna 1998 ensi-iltansa saanut yhdysvaltalainen toimintaelokuva, jonka on ohjannut John Woo.
Juoni
Elokuva kertoo Jack Devlinistä, joka oli ennen Yhdysvaltojen paras henkivartija, koska oli aina valmis kuolemaankin suojattinsa puolesta. Kerran kranaatin räjähdys aiheutti Jackille oudon fobian, jonka seurauksena hän joutuu šokkiin pelosta jos näkee pikkuisenkin valkoista väriä. Joten hänellä on aina mustat aurinkolasit, joista juurtaa nimi Blackjack.
Florian Rousseau
Rousseau voitti kilometrin aika-ajon maailmanmestaruuden 1993 ja 1994 sekä sai hopeaa 1995. Eräajossa hän voitti maailmanmestaruuden 1996, 1997 ja 1998 sekä sai MM-pronssia 1999, 2001 ja 2002. Hän voitti joukkuesprintin maailmanmestaruuden 1997, 1998, 1999, 2000 ja 2001, sijoittui toiseksi 1995 ja kolmanneksi 1996.
Rousseau saavutti nuorten MM-kilpailuissa 1992 kultaa kilometrin aika-ajossa ja pronssia eräajossa. Hän voitti kaikkiaan 17 Ranskan-mestaruutta. Lopetettuaan aktiiviuransa 2002 hän aloitti työt Ranskan sprinttijoukkueen valmentajana.
Euller Elias de Carvalho
Euller Elias de Carvalho (s. 15. maaliskuuta 1971 Felixlândia) on brasilialainen entinen jalkapalloilija.
Jalkapallomaajoukkue
Euller debytoi Brasilian maajoukkueessa 2000. Hän on pelannut seitsemän maaottelua ja tehnyt niissä kolme maalia.
Johanna Jurva
thumb|Johanna Jurva elokuussa 2011. Johanna Maria-Kaarina Jurva (o.s. Kotaviita, s. 16. toukokuuta 1977 Vantaa) on suomalainen lähihoitaja ja perussuomalainen entinen kansanedustaja (2011–2015). Hän on Vantaan kaupunginvaltuutettu ja tuli valituksi eduskuntaan Uudenmaan vaalipiiristä vuoden 2011 vaaleissa 2970 äänellä, mutta putosi seuraavissa vaaleissa.
Jurva asuu avoliitossa kansanedustaja Jari Ronkaisen kanssa.
Takumi Horiike
Takumi Horiike (s. 6. syyskuuta 1965 Shizuoka, Japani) on japanilainen uransa lopettanut jalkapalloilija.
Jalkapallomaajoukkue
Hän edusti Japanin maajoukkuetta vuosina 1986-1995.
Emile Heskey
Emile William Ivanhoe Heskey (s. 11. tammikuuta 1978 Evington, Leicester, Englanti) on uransa lopettanut englantilainen jalkapalloilija, jonka viimeinen seura oli Englannin Mestaruussarjan Bolton Wanderers. Hänen pelipaikkansa oli hyökkääjä, mutta hän kykeni pelaamaan myös laiturina. Hänen isänsä on Antigualta ja äitinsä Barbudalta.
Syyskuussa 2012 Heskey ilmoitti liittyvänsä Newcastle United Jetsiin kaudeksi 2012–2013.
Englannin maajoukkueessa Heskey pelasi ensimmäisen kerran vuonna 1999 ystävyysottelussa Unkaria vastaan. Hän oli joukkueessa myös 2000 EM-kisoissa ja Sven-Göran Erikssonin, joka peluutti häntä laiturina, aikana 2002 MM-kisoissa. Kaikkiaan Heskey pelasi 62 maaottelua ja teki niissä seitsemän maalia.
Vilho Manninen
Vilho Eelis Manninen (19. maaliskuuta 1913 Kangasniemi – 20. elokuuta 1990) oli suomalainen poliisi ja kirjailija.
Kangasniemen Hokassa syntynyt Manninen eli lapsuus- ja nuoruusvuotensa Kangasniemen kirkonkylällä kasvattilapsena kiertokoulunopettaja Henriikka Mannisen luona. Hän lähti 1930-luvun alussa Mikkeliin opiskelemaan kellosepäksi mutta palasi muutaman vuoden harjoittelun jälkeen takaisin Kangasniemelle.
Manninen oli vartiopalveluksessa talvisodan ensimmäisenä päivänä 30, marraskuuta 1939 Rajajoen rautatiesillalla ja joutui sotavangiksi. Hän oli vankina muun muassa Gornilovan sotavankileirillä. Suomeen palattuaan Manninen toimi poliisina Helsingissä. Eläkkeelle jäätyään hän muutti Janakkalaan ja aloitti myös kirjoittamisen.
Landsberg am Lech
Landsberg am Lech on kaupunki lounaisessa Baijerissa, Saksassa, noin 65 kilometriä länteen Münchenistä ja 35 kilometriä etelään Augsburgista.
Vuonna 2016 kaupungissa oli vajaat 29 000 asukasta.
Henry Framelius
Henry Gustaf Framelius (19. joulukuuta 1910 – 27. maaliskuuta 2007) oli suomalainen koripalloilija, koripallovalmentaja ja -tuomari.
HOK-Veikkojen kasvatti Framelius voitti seuran edustusjoukkueessa Suomen mestaruuden vuonna 1944. Vuonna 1953 hän sekä pelasi että toimi Tampereen Pyrinnön päävalmentajana. Vuonna 1951 Framelius sai ensimmäisenä suomalaisena viiden muun ohella kansainvälisen tuomarin oikeudet.
I’ll Cry Instead
Capitol Records julkaisi kappaleen singlenä Yhdysvalloissa, jossa se nousi Billboardin listan sijalle 25. Single oli peräisin Capitolin julkaisemalta albumilta Something New.
Työstö
John Lennon kirjoitti kappaleen helmikuussa 1964. Beatles levytti kappaleen äänittäjä Norman Smithin kanssa 1. kesäkuuta Lontoon Abbey Road -studioilla samoissa sessioissa kappaleiden ”Matchbox” ja ”Slow Down” kanssa. Kappale äänitettiin kahdessa osassa, ja osat liitettiin yhteen 4. kesäkuuta. Kappaleen pituudeksi tuli vain 1.44 minuuttia. Yhdysvalloissa kappale haluttiin julkaista singlenä, joten kappaleen pidentämiseksi sen loppuun liitettiin ensimmäinen säkeistö, jolloin pituudeksi saatiin 2.09.
”I’ll Cry Instead” oli tarkoitus julkaista elokuvan Yeah, yeah, tässä me tulemme huhtikuussa kuvatussa kohtauksessa, jossa Beatlesin jäsenet pakenevat teräsportaita pitkin alas ja juoksentelevat Thornbury Playing Fieldsissä, Lontoon Middlesexissä. Ohjaaja Richard Lesterin vaatimuksesta tilalle vaihdettiin kuitenkin viime hetkellä ”Can’t Buy Me Love”, joka oli äänitetty hieman ennen A Hard Day’s Night -albumin muita kappaleita ja noussut jo hitiksi.
Julkaisu
Yhdysvalloissa ”I’ll Cry Instead” ilmestyi 26. kesäkuuta United Artistsin julkaisemalla A Hard Day’s Night -albumin Yhdysvaltain-painoksella. Kappale oli pitkään kirjoitettu takakannessa ja etiketissä väärin: I Cry Instead. Virhe korjattiin vasta vuonna 1980, kun albumin uusintapainoksia alkoi julkaista Capitol Records.
Eddie Johnson
Eddie Johnson (s. 31. maaliskuuta 1984 Bunnell, Florida, Yhdysvallat) on yhdysvaltalainen jalkapalloilija.
I’ll Cry Instead
Julkaisu
Capitol julkaisi kappaleen singlenä 20. heinäkuuta 1964, samana päivänä singlen ”And I Love Her” kanssa. Capitol ei ollut tietoinen ”I’ll Cry Insteadin” jättämisestä pois elokuvasta, vaan oletti sen edelleen kuuluvan siihen. Kappale nousi Billboard Hot 100 -listan sijalle 25 ja pysyi listalla kaikkiaan seitsemän viikkoa. Myös Cashboxin (22.) ja Record Worldin (28.) listoilla kappale saavutti sijoitukset. Lisäksi B-puoli ”I’m Happy Just to Dance with You” ylsi Billboardin listalla sijalle 95 ja Record Worldin listalla sijalle 103. Sekä single että yhdysvaltalainen A Hard Day’s Night -albumi sisälsivät kappaleen keinotekoisesti pidennetyn version. Capitol julkaisi 20. heinäkuuta Something New -albumin, jonka avausraita ”I’ll Cry Instead” oli.
Britanniassa kappaleen lyhyempi, muokkaamaton versio ilmestyi A Hard Day’s Night -albumin Britannian-painoksella 10. heinäkuuta 1964. Sitä ei julkaistu singlenä.
Eddie Johnson
Johnson edusti muun muassa Englannin valioliigan Fulhamia, jonne hän siirtyi Kansas City Wizardsista tammikuussa 2008. Aiemmin urallaan hän edusti yhdysvaltalaisjoukkue FC Dallasia.
I’ll Cry Instead
Julkaisu
Beatles ei koskaan esittänyt kappaletta konserteissaan.
Eddie Johnson
Johnson edusti Yhdysvaltain jalkapallomaajoukkuetta vuoden 2006 MM-kisoissa, joissa hän pääsi vaihtopelaajana kentälle kahdessa ottelussa. Kaikkiaan hän on pelannut 63 maaottelua ja tehnyt niissä 19 maalia vuosina 2004–2014.
I’ll Cry Instead
Sanoitus
Vuosi 1964 merkitsi Lennonille uudenlaisen laulunkirjoitustyylin syntyä. ”From Me to Youn” ja ”I Want to Hold Your Handin” kaltaisten pinnallisten sanoitusten sijaan hän alkoi kertoa aidoista tunteistaan. Uuteen tyyliin vaikutti Bob Dylanin musiikki ja etenkin tämän albumi The Freewheelin’ Bob Dylan, jota Beatlesin jäsenet kuuntelivat usein. Lennonin ensimmäinen uuden tyylin kappale oli ”You Can’t Do That”.
Petr Bříza
Petr Bříza (s. 9. joulukuuta 1964 Praha, Tšekkoslovakia) on tšekkiläinen entinen jääkiekkomaalivahti.
I’ll Cry Instead
Sanoitus
Kappaleessa ”I’ll Cry Instead” Lennon purki henkilökohtaista vihaansa, itsesääliään, hämmennystään ja kostonhimoaan vahvemmin kuin ennen. Kappale käsittelee rakkauden vuoksi tehtyä kostoa. Lennon käytti aihetta joissakin lauluissaan myöhemminkin. Samantyylistä misogyniaa tulisi sisältämään kappale ”Run for Your Life” ja vastaavaa turvattomuuden tunteen kuvausta kappaleet ”Help!” ja ”You’ve Got to Hide Your Love Away”. Lennonin silloisen vaimon Cynthian mukaan kappaleet kuvastivat Lennonin turhatumista: miljoonien ihmisten ihailusta huolimatta hän oli menettänyt vapautensa sekä menneisiin aikoihin liittyvän hauskuuden. Allmusicin William Ruhlmannin mukaan ”I’ll Cry Instead” on country & western -tyyliseksi tehty laulu vihasta.
Petr Bříza
Bříza aloitti uransa Tšekkoslovakian 1. liigassa HC Slavia Prahassa, jossa pelasi kaudet 1981–1983. Tämän jälkeen hän siirtyi kahdeksi kaudeksi Extra-liigaan HC Ceské Budejoviceen. Kaudet 1985–1987 hän pelasi Dukla Jihlavassa, jonka jälkeen jälleen kaksi kautta HC Ceské Budejovicessa. Kaudet 1989–1991 hän pelasi HC Sparta Prahassa. Jälkimmäisen kauden päätteeksi hänet valittiin sarjan tähdistökentälliseen. Kauden jälkeen hän siirtyi SM-liigaan Rauman Lukkoon, missä pelasi kaksi kautta. Kummankin kauden päätteeksi Briza valittiin SM-liigan All Stars-kentälliseen. Vuonna 1993 hän siirtyi Saksaan Landshutiin, jossa pelasi aina vuoteen 1999 saakka. Syksyllä 1999 Briza palasi kotimaahansa ja pelasi HC Sparta Prahassa aina kevääseen 2006 asti.
I’ll Cry Instead
Musiikki
Kappaleessa on AABA-rakenne, eli kahden A-osan jälkeen tulee B-osa ja sen jälkeen taas A-osa, eikä siinä ole varsinaista kertosäettä. Kappaleessa ei myöskään ole sooloa tai instrumentaaliväliosaa. Paul McCartneyn bassokitara on esillä varsinkin kolmannessa ja viimeisessä säkeistössä. Ringo Starrin rummut on miksattu lähes kuulumattomiin, ja hän soittaa suoraa komppia ilman fillejä. Rumpuja selvemmin kappaleessa on kuuluvilla Starrin soittama tamburiini. George Harrison soittaa soolokitaralla Carl Perkins -tyylisesti, mikä lisää kappaleen rockabilly-vaikutelmaa. John Lennon soittaa rytmikitaraosuutensa akustisella kitaralla.
Petr Bříza
Maajoukkueurallaan Bříza edusti Tšekkoslovakiaa 1988 ja 1992 talviolympialaisissa, 1987 Kanada Cupissa sekä vuosien 1989, 1990, 1991 ja 1992 MM-kisoissa. Tšekin paidassa hän puolestaan pelasi 1994 talviolympialaisissa, 1996 maailmancupissa ja vuosien 1993, 1994 ja 1995 MM-kisoissa. Arvoturnauksista hän keräsi olympiapronssia ja neljä MM-pronssia.
I’ll Cry Instead
Musiikki
Kappaleen sävellaji on G-duuri ja tahtilaji 4/4. Se etenee seuraavasti:
Petr Bříza
Peliuransa jälkeen vuosina 2006–2011 Briza toimi HC Sparta Prahan General Managerina ja vuodesta 2015 lähtien seuran puheenjohtajana. Vuodesta 2016 lähtien Briza on ollut myös seuran omistaja.
Ivan Kožedub
Nuoruus
Kožedub syntyi Obražijevkan kylässä Ukrainan neuvostotasavallassa nuorimpana viidestä lapsesta. Hän kouluttautui sotilaslentäjäksi Tšugujivin sotilasilmailukoulussa, ja osoittautuen alun alkaen erinomaiseksi lentäjäksi. Valmistuttuaan Kožedub jäi kouluun lennonopettajaksi.
Toinen maailmansota
Kožedub pääsi sotatoimiin vasta maaliskuussa 1943. Hän aloitti suorituskykyisellä Lavotškin La-5 -koneella, mutta lensi pääosan sodasta La-7-hävittäjällä, Voronežin, Steppen, Ukrainan ja Valko-Venäjän rintamilla.
Tilastotietoa Kožedubin ilmavoitoista toisessa maailmansodassa:
Ilmavoittoihin kuulunee myös poikkeuksellinen liittoutuneiden hävittäjien pudottaminen: Yhdysvaltain armeijan ilmavoimien B-17-laivue oli noussut länsirintaman takaa pommituslennolle Saksaan. Tarkoitus oli jatkaa kohteesta itään ja laskeutua Neuvostoliiton hallitsemalle alueelle. Itärintamalla laivueen P-51 Mustang -saattohävittäjät hyökkäsivät Kožedubia vastaan, jolloin hän pudotti niistä kaksi.
Ura sodan jälkeen
Sodan jälkeen vuonna 1949 Kožedub opiskeli Neuvostoliiton ilmavoimien sotilasakatemiassa, Žukovskin kaupungissa Moskovan lähellä.
Kožedub palveli pitkään tämän jälkeen Neuvostoliiton ilmavoimissa. Hänet ylennettiin kenraalieverstiksi vuonna 1970. Vuonna 1971 hän nousi ilmavoimien johtotehtäviin. Varusteluministeriön ylitarkastajaksi hän siirtyi vuonna 1978. Vuonna 1985 hänet ylennettiin Neuvostoliiton marsalkaksi, joka oli maan korkein sotilasarvo. Hän kuoli 12. elokuuta 1991.
Geraldo Majella Agnelo
pienoiskuva|Geraldo Majella Agnelo vuonna 2006. Geraldo Majella Agnelo (s. 19. lokakuuta 1933 Juiz de Fora, Minas Gerais, Brasilia) on brasilialainen kardinaali. Hän toimi São Salvador da Bahian arkkipiispana ja siten koko Brasilian priimaksena vuosina 1999–2011.
Carlos Lavado
Lavado ajoi ensimmäisen MM-osakilpailunsa kaudella 1978 250-kuutioisten Venezuelan GP:ssä. Hän ajoi heti palkintopallille ollen kisan toinen. Seuraavalla kaudella Lavado voitti Venezuelan GP:n 350-kuutioisissa. Hyvistä esityksistä huolimatta hän pääsi kiertämään täyden MM-sarjan vasta kaudella 1983 ja tuloksena oli maailmanmestaruus. Lavadon uran parhaat vuodet olivat 1983-1986 jolloin hän oli joka kaudella kokonaispisteissä kolmen parhaan joukossa kruunaten uransa kaudella 1986 toiseen maailmanmestaruuteen. Kauden 1986 jälkeen Lavado voitti enää yhden osakilpailun eikä päässyt kokonaispisteissä kymmenettä sijaa korkeammalle. Lavado lopetti kilpauransa kauden 1992 päätyttyä.
Geraldo Majella Agnelo
Agnelo syntyi Juiz de Forassa, Minas Geraisin osavaltiossa ja sai pappisvihkimyksensä 29. kesäkuuta 1957. Piispaksi hänet nimitettiin 14. toukokuuta 1978 ja São Salvador da Bahian arkkipiispaksi 13. tammikuuta 1999. Johannes Paavali II nimitti Agnelon kardinaaliksi 21. helmikuuta 2001, ja hän osallistui näin uuden paavin valinneeseen konklaaviin vuonna 2005. Agnelo jäi eläkkeelle arkkipiispan virastaan 12. tammikuuta 2011.
Carlos Lavado
Kilpauran jälkeen Carlos Lavado on toiminut Venezuelassa nuorten kuljettajien parissa. Vuodesta 2007 lähtien hän on ollut Venezuelan Yamaha Fazer Cupin johtajana. Sarja on tarkoitettu 10-16-vuotiaille ja siinä kilpaillaan 250-kuutioisilla moottoripyörillä. Lavado on suunnitellut myös minibike-sarjan perustamista aloitteleville nuorille kuljettajille, koska minibiket ovat halvempia kuin moottoripyörät.
Lavado valittiin kesällä 2009 Venezuelan urheilun Hall of Fameen.
HMS Wizard (1895)
HMS Wizard oli Britannian kuninkaallisen laivaston vuonna 1899 palvelukseenotettu Conflict-luokan torpedovenehävittäjä.
Valmistus
Alus tilattiin 7. marraskuuta 1893 J. Samuel White and Companyltä Cowesista Isle of Wightilta, jolloin sen toimitusajankohdaksi määrättiin 31. maaliskuuta 1895. Köli laskettiin 3. huhtikuuta 1894 telakkanumerolla 947. Alus laskettiin vesille 26. helmikuuta 1895 ja valmistui heinäkuussa 1899.
Palvelus
Koko uransa ajan alus oli Britteinsaarten vesillä. Se oli 1903-1904 modernisoitavana ja vuonna 1910 tehdyn modernisoinnin jälkeen sillä oli enää kaksi savuhormia, kun kaksi etummaista yhdistettiin. Tämä jätti suuren tilan maston ja savuhormin väliin, johon oli sijoitettu etummainen torpedoputki. Alus myytiin 20. toukokuuta 1920 Wardille Milford Haveniin romutettavaksi.
Pietari Arctophilacius
Pietari Mikonpoika (Petrus Michaelis) Arctophilacius (noin 1575 Lohtaja – 30. marraskuuta 1646 Kalajoki ) oli suomalainen rovasti ja valtiopäivämies joka oli Calamnius- ja Kallinki-sukujen kantaisä.
Pietari Mikonpojan isä oli lohtajalainen nimismies, kauppias, laivanvarustaja ja talonpoika Mikko Matinpoika Mattila. Hän otti nimekseen Arctophilacius joka merkitsee pohjolan vartijaa tai Karhunvartijan tähtikuviota.
Arctophilacius oli vuonna 1603 kapteeni Lauri Niilonpojan pohjalaisen lippukunnan sotapappina Virossa sotimassa puolalaisia vastaan. Hänestä tuli viimeistään 1607 Kalajoen kappalainen ja vuonna 1610 hänestä tuli Kalajoen kirkkoherra. Pietari Arctophilacius hankki Kalajoen Eteläkylästä Siipolan ja Hietalan talot. Hän omisti 1627 luultavasti Pohjanmaan suurimman karjan johon kuului 20 härkää, 3 sonnia ja 51 lehmää sekä lisäksi 6 hevosta. Hän harjoitti lohenpyyntiä Rahjan saaristossa ja hankki Kalajoen pappilan omistukseen Paattiskarit ja Korkiakarin. Arctophilacius toimi myös ainakin vuodesta 1617 alkaen laivanvarustajana ja käytti laivojaan omien tavaroidensa ja kruunun veroviljan kuljetukseen.
Arctophilacius toimii lääninrovastina ja oli Pohjanmaan papiston edustajana vuoden 1634 valtiopäivillä. Arctophilacius joutui yhtenä takaajana maksamaan veronvuokraaja Jaakko Burmanin velkoja kruunulle ja hän sai tässä yhteydessä vuodeksi yksinoikeuden ostaa tervaa Kalajoen markkinoilta. Tämän vuoksi häntä alettiin kutsua Terva-Pietiksi. Arctophilacius oli kuollessaan varakas mies.
Pietari Arctophilacius oli naimisissa Magdalena Östenintytär Sursillin (1580–1650) kanssa jonka isä oli talollinen ja valtiopäivämies Östen Erikinpoika Sursill Uumajan pitäjästä Ruotsista. Östen Erikinpoika oli Sursillin suvun kantaisä. Heidän vanhin poikansa Gabriel Petri Calamnius eli Calajokius (1603–1648) opiskeli Wittenbergin ja Rostockin yliopistoissa Saksassa ja oli Kalajoen kappalaisena ja myöhemmin Kemin kirkkoherrana. Toinen poika Carl (Carolus) Pettersson Kalling (1619–1672) oli Kalajoen kappalaisena.
Pauliina Turakka Purhonen
Pauliina Turakka Purhonen (s. 1971 Haapavesi) on suomalainen kuvataiteilija. Hänet tunnetaan erityisesti maalauksistaan ja tekstiiliveistoksistaan. Hän on naimisissa taiteilija Kalle Turakka Purhosen kanssa, ja heillä on kolme lasta.
Turakka Purhosen teosten lähtökohtia ovat usein lähipiirin ihmiset ja esineet. Hänen maalauksiaan on luonnehdittu voimakkaan todentuntuisiksi ja rehellisiksi, ja niiden yhteydessä on korostettu havainnointia, sekä siihen kuluvaa aikaa. Keskiaikaisten kirkkojen pyhimysveistokset tekivät Turakka Purhoseen syvän vaikutuksen jo hänen lapsuudessaan Ahvenanmaalla, ja ne ovat usein olleet lähtökohta hänen nukkemaisille tekstiiliveistoksilleen. On korostettu käsin ommeltujen ja yksityiskohtaisten veistosten käsinkosketeltavuutta ja ruumiillisuutta, jopa haavoittuvuutta.
Vuonna 2006 Turakka Purhoselle myönnettiin Suomen Taideyhdistyksen dukaattipalkinto. Lokakuussa 2013 hänet nimettiin Ars Fennica -ehdokkaaksi.
Turakka Purhosen näyttelyitä on ollut Titanik-galleriassa, Huuto-gallerioissa, Forum Boxissa, Turun Taidemuseon studiossa ja Amos Andersonin taidemuseossa. Hänen teoksiaan on nähty lisäksi Mäntän kuvataideviikoilla, Purnussa ja Kiasmassa muun muassa Ars Fennica -näyttelyssä.
Tytti Tuppurainen
Opinnot
Tuppurainen valmistui ylioppilaaksi Merikosken lukiosta vuonna 1994 ja filosofian maisteriksi Oulun yliopistosta vuonna 2003. Hänen pääaineensa oli germaaninen filologia ja sivuaineita valtio-oppi ja sosiologia.
Tutkimus- ja kehityskoordinaattorina
Ennen valintaansa eduskuntaan Tuppurainen työskenteli Oulun ammattikorkeakoulun tutkimus- ja kehityskoordinaattorina vuosina 2005–2011.
Poliittinen ura
Tuppurainen on ollut Oulun kaupunginvaltuuston jäsen vuodesta 2000.